
                 CONSILIUL LOCAL AL MUNICIPIULUI GALAȚI
                  DIRECȚIA DE ASISTENȚĂ SOCIALĂ A MUNICIPIULUI GALAȚI 

                                         Str. Fraternității, Nr. 1, Galați, România

                                                  Tel: 0236/307740 Fax: 0236/307799 

                                                    email:achizitii_das@primariagalati.ro 


DRAFT CONTRACT 
Contract de lucrari
   Nr……………………… din data……………………

În temeiul Legii nr 98/2016 privind achizițiile publice și HG 395/2016 pentru aprobarea Normelor cadru de aplicare cu completarile si modificarile ulteriore, s-a încheiat prezentul contract de servicii,

    între

DIRECȚIA DE ASISTENȚĂ SOCIALĂ A MUNICIPIULUI GALAȚI,  cu sediu în Galati, str. Fraternitatii nr.1, telefon/fax 0236.407.740, cod fiscal 39208687, cont Trezorerie RO03TREZ24A685050200109X reprezentată prin Director executiv Ionescu Nicoleta-Daniela, denumit în continuare ACHIZITORUL, pe de o parte

Și
SC ……………………….,cu sediul în …………., Str…………………………. nr. ………………., telefon/fax …………………………………., e-mail:………………………., Nr. Registrul Comertului:………………….., cod fiscal: RO………………….., cont bancar 
,
deschis la Trezoreria 
 reprezentata prin …………………………………………….. -Administrator, în calitate de EXECUTANT, pe de altă parte.

Definiții

- În prezentul contract următorii termeni vor fi interpretați astfel:

contract - reprezintă prezentul contract și toate Anexele sale.

achizitor și executant - părțile contractante, așa cum sunt acestea numite în prezentul contract;

prețul contractului - prețul plătibil prestatorului de către achizitor, în baza contractului, pentru îndeplinirea integrală și corespunzătoare a tuturor obligațiilor asumate prin contract;

servicii - activități a căror prestare fac obiect al contractului;

produse - echipamentele, mașinile, utilajele, piesele de schimb și orice alte bunuri cuprinse în anexa/anexele la prezentul contract și pe care executantul are obligația de a le furniza aferent serviciilor prestate conform contractului;

forța majoră - un eveniment mai presus de controlul părților, care nu se datorează greșelii sau vinei acestora, care nu putea fi prevăzut la momentul încheierii contractului și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;

zi - zi calendaristică; an - 365 de zile.

Interpretare

În prezentul contract, cu excepția unei prevederi contrare cuvintele la forma singular vor include forma de plural și vice versa, acolo unde acest lucru este permis de context.

Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.
Clauze obligatorii
 Obiectul si pretul   contractului

4.1 Executantul se obliga sa execute si sa finalizeze - lucrari de reparatii generale si renovare pentru -  Baia comunala (Baia Publica) din Strada Traian nr.175, cod CPV 45453000-7 (Lucrari de reparatii generale si renovare (Rev 2). 

4.2 Prețul convenit pentru îndeplinirea contractului, platibil executantului de catre achizitor  este de……………..lei, la care se adauga TVA în valoare de ……………………………. lei, valoarea totala fiind de  …………………… lei.

5. Durata contractului
5.1 -  Prezentul contract intră în vigoare la data semnării lui de către ambele părţi. 

5.2. - Durata contractului, conform caietului de sarcini, este de 60 de zile.

5.3 - Contractul este valabil pana la indeplinirea integrala si corespunzatoare a obligatiilor de catre ambele parti, iar Contractul opereaza valabil intre ambele parti, potrivit legii, ofertei si documentatiei de atribuire, de la data intrarii sale in vigoare si pana la epuizarea conventionala sau legala a oricarui efect il produce.

6. Documentele contractului
6.1 - Documentele contractului care fac parte integrantă din acesta  sunt:

              -  Documentatia de atribuire;

              -  Oferta, respectiv Propunerea financiara si Propunerea tehnica; 

7. Executarea contractului 
7.1 – Executarea contractului începe după constituirea garanţiei de bună execuţie şi emiterea de către achizitor a ordinului de începere a lucrărilor.

7.2 -  Durata de execuţie a lucrărilor este de 60 de zile de la data predarii amplasamentului si a emiterii ordinului de începere a lucrărilor.

8. Gestiunea deşeurilor pe şantier
8.1 - Executantul, rămâne producătorul deşeurilor sale în privinţa ambalajelor produselor pe care le foloseşte şi a celor rezultate din intervenţiile sale.

8.2 -  Executantul efectuează tranzacţiile, prevăzute în legislaţie cu privire la colectarea, transportul, depozitarea, eventuala evacuarea a deşeurilor rezultate ca urmare a lucrărilor ce fac obiectul prezentului contract, conform reglementărilor legale.

8.3 -  Pentru deşeurile periculoase, se vor utiliza formularele specifice legislaţiei în vigoare.

8.4 - Executantul va lua permanent măsuri pentru îndepărtarea materialelor neimplicate în lucrări .

8.5 - Pe măsură ce lucrările avansează, executantul va degaja amplasamentul pus la dispoziţie pentru execuţia lucrărilor, de deşeurile rezultate. 

9. Obligaţiile principale ale executantului 
9.1-Executantul se obligă sa execute, să finalizeze lucrarile “.............................................................” în conformitate cu obligaţiile prevazute in contract, propunerea sa tehnica si caietul de sarcini. În cazul în care, pe parcursul îndeplinirii contractului, se constată faptul că anumite elemente ale ofertei sunt inferioare prevaleaza cerintele achizitorului stipulate in caietul de sarcini.

9.2 - (1) Executantul are obligaţia de a executa şi finaliza lucrările, precum şi de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin contract.

(2) Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

9.3. -  Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii. 

9.4 - (1) Executantul are obligaţia de a respecta şi executa dispoziţiile achizitorului în orice problemă, menţionată sau nu în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

(2) În cazul în care respectarea şi executarea dispoziţiilor prevăzute la alin.(1) determină dificultăţi în execuţie care generează costuri suplimentare, atunci aceste costuri vor fi acoperite pe cheltuiala achizitorului in baza unui act aditional si numai daca se incadreaza in conditiile prevazute de   Legea nr. 98/2016.

9.5 - (1) Executantul este responsabil de trasarea corectă a lucrărilor faţă de reperele date de achizitor, precum şi de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilităţii respective.

(2) În cazul în care, pe parcursul execuţiei lucrărilor, survine o eroare în poziţia, cotele, dimensiunile sau aliniamentul oricărei părţi a lucrărilor, executantul are obligaţia de a rectifica eroarea constatată, pe cheltuiala sa.

9.6 - Pe parcursul execuţiei lucrărilor şi remedierii viciilor ascunse, executantul are obligaţia:

de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane;

de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor; 

de a lua toate măsurile rezonabile necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.

9.7 - Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepţie a lucrării. 

9.8 - (1) Pe parcursul execuţiei lucrărilor şi al remedierii viciilor ascunse, executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:

a) confortul riveranilor; sau

b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.

(2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine executantului.

9.9 - (1) Pe parcursul execuţiei lucrării, executantul are obligaţia:

de a evita, pe cât posibil, acumularea de obstacole inutile pe şantier;

de a depozita sau retrage orice utilaje, echipamente, instalatii, surplus de materiale;

de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.

(2) Executantul are dreptul de a reţine pe şantier, până la sfârşitul perioadei de garanţie, numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.

9.10 - Executantul răspunde, potrivit obligaţiilor care îi revin, pentru viciile ascunse ale construcţiei, ivite într-un interval de 24 de luni  de la recepţia lucrării şi, după împlinirea acestui termen, pe toată durata de existenţă a construcţiei, pentru viciile structurii de rezistenţă, ca urmare a nerespectării  detaliilor de execuţie aferente execuţiei lucrării.

9.11 - Executantul se obligă să despăgubească achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), sau cele legate de echipamentele, materialele, instalaţiile sau utilajele folosite pentru sau în legătură cu execuţia lucrărilor sau încorporate în acestea; şi

daune-interese, costuri, taxe şi cheltuieli de orice natură aferente, cu excepţia situaţiei în care o astfel de încălcare rezultă din respectarea proiectului sau caietului de sarcini întocmit de către achizitor.

9.12 - Executantului îi revine in totalitate obligatia  sa organizeze activitatea pe linie de securitate şi sănătate in muncă,conform Legii nr. 319/2006 privind securitatea si sănătatea in munca cu modificarile si completarile ulterioare si privind apararea impotriva incendiilor conform Legii nr.307/2006 republicata. 


Achizitorul nu işi asumă nici o răspundere cu privire la organizarea activitaţii pe linie  de securitate şi sănătate in muncă cat si apararea impotriva incendiilor in raport cu angajaţii executantului.


Executantul are obligaţia de a aduce la cunosţinta Achizitorului orice situaţie cunoscută  pe care o consideră  de natură să pună in pericol securitatea şi sănătatea angajaţilor săi. Achizitorul se obligă să coopereze cu Executantul în vederea remedierii situaţiilor generate  de riscuri sesizate de Executant. Comunicarea, cercetarea şi inregistrarea unor eventuale accidente de muncă  îi revine in totalitate Executantului.

10. Obligaţiile achizitorului
10.1 – Achizitorul se obligă să plătească executantului preţul convenit pentru  execuţia, finalizarea lucrării “..........................................................................................”.
10.2 -  Achizitorul are obligaţia de a pune la dispoziţia executantului, fără plată, dacă nu s-a convenit altfel, următoarele:

amplasamentul lucrării;

suprafeţele de teren necesare pentru depozitare şi pentru organizarea de şantier;

căile de acces ;
racordurile pentru utilităţi (apă, gaz, energie, canalizare etc.), până la limita amplasamentului şantierului.

10.3 - La inceperea activitatii inspectorii SSM si SU ai executantului vor incheia documentele prevazute de legislatia in domeniu , in vigoare.

11. Sancţiuni pentru neîndeplinirea culpabilă a obligaţiilor 
11.1 - În cazul în care, din vina sa exclusivă, executantul nu reuşeşte să-şi îndeplinească obligaţiile asumate prin contract, atunci achizitorul este îndreptăţit de a percepe ca penalităţi, o sumă echivalentă cu 0,01 % din valoarea lucrarilor neprestate, fără TVA valoarea lucrarilor neexecutate conform graficului de executie, calculată pentru fiecare zi, începând cu ziua imediat următoare termenului la care acestea trebuiau prestate şi până la data prestarii acestora inclusiv.

11.2 -  În cazul în care achizitorul nu onorează facturile în termen atunci acesta are obligaţia de a plăti, ca penalităţi, o sumă echivalentă cu 0,01 % din cuantumul sumelor neachitate în termen, din pretul fara TVA, calculată pentru fiecare zi, începând cu ziua imediat următoare termenului de scadenţă şi până la data stingerii sumei datorate inclusiv.

Clauze specifice
Garanţia de bună execuţie a contractului                                                                       
12.1 - (1) Executantul se obligă să constituie garantie de buna executie in cuantum de 5% din pretul contractului fara TVA  in termen de 5 zile lucratoare de la data semnarii contractului de achizitie publica. 

(2) Garanţia de bună execuţie se constituie conform prevederilor art.154 alin.(4) din Legea 98/2016 coroborat cu prevederile art. 39-41 din HG.395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica. 

12.2 Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă executantul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru executantului, precizând totodată obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, executantul are obligaţia de a reîntregi garanţia ȋn cauză raportat la restul rămas de executat.

12.3. - Achizitorul se obligă să emită ordinul de începere a contractului numai după ce executantul a facut dovada constituirii garanţiei de bună execuţie.
12.4 - Achizitorul se obligă să restituie garanţia de bună execuţie  in conformitate cu prevederile  art. 154² alin(5) din Legea 98/2016 si anume:

-70% din valoarea garantiei,in termen de 14 zile de la data incheierii procesului verbal de receptie la terminarea lucrarilor, daca nu a ridicat  pana la acea data pretentii asupra ei, iar riscul pentru vicii ascunse este minim

-restul de 30% din valoarea garantiei, la expirarea perioadei de garantie a lucrarilor  executate, pe baza  procesului verbal de receptie finala.

12.5 - Garanţia lucrărilor este distinctă de garanţia de bună execuţie a contractului.

13. Începerea şi execuţia lucrărilor
13.1 - (1) Executantul nu va incepe executarea lucrărilor inaintea de primirea ordinului in acest sens din partea achizitorului . 

(2) Executantul va incepe executarea lucrărilor in maxim 7 zile de la primirea ordinului.

(3) Executantul trebuie să notifice achizitorului  data începerii efective a lucrărilor.

13..2 - (1) Lucrările trebuie să se deruleze conform graficului general de execuţie şi să fie terminate la data stabilită. 

(2) În cazul în care executantul întârzie începerea lucrărilor, terminarea pregătirilor sau dacă nu îşi îndeplineşte îndatoririle prevăzute la pct. 9.2 alin.(2), achizitorul este îndreptăţit să-i fixeze executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit îi va rezilia contractul.

13..3 - (1) Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop, şi anume responsabilul tehnic cu execuţia din partea executantului şi dirigintele de şantier sau, dacă este cazul, altă persoană fizică sau juridică atestată potrivit legii, din partea achizitorului.

(2) Executantul are obligaţia de a asigura accesul reprezentantului achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse. 

13.4 - (1) Materialele trebuie să fie de calitatea prevăzută în documentaţia de execuţie; verificările şi testările materialelor folosite la execuţia lucrărilor, precum şi condiţiile de trecere a recepţiei provizorii şi a recepţiei finale (calitative) sunt descrise în anexa/anexele la contract. 

(2) Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin executantului.

(3) Probele neprevăzute şi comandate de achizitor pentru verificarea unor lucrări sau materiale puse în operă vor fi suportate de executant dacă se dovedeşte că materialele nu sunt corespunzătoare

 calitativ sau că manopera nu este în conformitate cu prevederile contractului. În caz contrar, achizitorul va suporta aceste cheltuieli.

13.5 - (1) Executantul are obligaţia de a notifica achizitorul in vederea examinarii şi măsurarii lucrărilor care devin ascunse si totodata de a nu acoperi lucrările care devin ascunse, fără aprobarea achizitorului.

14. Întârzierea şi sistarea lucrărilor
14.1 - În cazul în care: 

volumul sau natura lucrărilor neprevăzute; sau

condiţiile climaterice excepţional de nefavorabile; sau

oricare alt motiv de întârziere care nu se datorează executantului şi nu a survenit prin încălcarea contractului de către acesta, îndreptăţesc executantul de a solicita prelungirea termenului de execuţie a lucrărilor sau a oricărei părţi a acestora, 

atunci, prin consultare, părţile vor stabili:

orice prelungire a duratei de execuţie la care executantul are dreptul;

totalul cheltuielilor suplimentare, care se va adăuga la preţul contractului, numai in conditiile prevazute de Legea nr. 98/2016 privind achiziţiile publice directe, cu completarile si modificarile ulterioare.

15. Finalizarea lucrărilor
15.1 - (1) La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie, solicitând acestuia convocarea comisiei de recepţie.

(2) Pe baza graficului de lucrări şi a constatărilor efectuate pe teren, achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.

15.2 - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările făcute, achizitorul are dreptul de a aproba sau de a respinge recepţia.

16. Perioada de garanţie acordată lucrărilor
16.1 - Perioada de garanţie decurge de la data recepţiei la terminarea lucrărilor şi până la recepţia finală si anume 24 de luni precum şi după împlinirea acestui termen, pe toată durata de existenţă a construcţiei, pentru viciile structurii de rezistenţă rezultate din nerespectarea normelor  de execuţie  ( Legea 10/1995 privind calitatea în construcţii) republicata.
16.2 - (1) În perioada de garanţie, executantul are obligaţia, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor şi altor defecte a căror cauză este nerespectarea clauzelor contractuale.

(2) Executantul are obligaţia de a executa toate activităţile prevăzute la alin.(1), pe cheltuiala proprie, în cazul în care ele sunt necesare datorită:

utilizării de materiale, de instalaţii sau a unei manopere neconforme cu prevederile contractului; sau

unui viciu de concepţie, acolo unde executantul este responsabil de proiectarea unei părţi a lucrărilor; sau

neglijenţei sau neîndeplinirii de catre executant a oricăreia dintre obligaţiile explicite sau implicite care îi revin în baza contractului.

16.3 - În cazul în care executantul nu execută lucrările prevazute la clauza 15.1 alin.(2), achizitorul este îndreptăţit să angajeze şi să plătească alte persoane care să le execute. 

Cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia.

17. Modalităţi de plată
17.1 – Achizitorul se obligă să plătească preţul lucrărilor către executant,  în termen de 30 de zile, de la data primirii  facturii fiscale si confirmarea lucrărilor conform graficului de executie.

17.2 - Contractul nu va fi considerat terminat pâna când procesul-verbal de recepţie finală nu va fi semnat de comisia de recepţie, care confirmă că lucrările au fost executate conform contractului. Recepţia finală va fi efectuată conform prevederilor legale, după expirarea perioadei de garanţie.

18. Ajustarea preţului contractului
18.1 - Pentru lucrările executate, conform documentatiei de atribuire si a propunerii tehnice, plăţile datorate de achizitor executantului sunt cele declarate în propunerea financiară, anexă la contract. 

18.2 - Prețul ofertat pentru activitatile prevazute in documentatia de atribuire si caietul de sarcini, este ferm in lei pe toata perioada de derulare a contractului. 

19. Rezilierea,  rezoluțiunea, denunțarea si încetarea contractului
19.1 Prezentul contract încetează în următoarele situații : 

a) prin executarea de către ambele părți a tuturor obligațiilor ce le revin conform prezentului

contract și legislației aplicabile;

b) prin acordul părților consemnat în scris;

c) prin reziliere/rezolutiune, în cazul în care una din părți nu își execută sau execută necorespunzător obligațiile contractuale.

d) prin denuntare unilaterala,

e) expirarea termenului,

f) imposibilitate fortuită de executare.

19.2 Rezilierea/ rezolutiunea contractului intervine în următoarele cazuri:

Executarea total necorespunzătoare a obligaţiilor asumate;

Neexecutarea, fără justificare,  de către una din părţi a uneia sau a mai multor obligaţii asumate prin contract sau  neexecutarea in mod  repetat a unei obligatii cu executare succesivă ;

Nerespectarea termenelor de execuţie prevăzute în graficul de execuţie aprobat de achizitor.În acest caz, rezilierea operează de drept, fără punerea în întârziere a debitorului, aceasta rezultând din simplu fapt al neexecutării ;

Neexecutarea in parte a uneia sau mai multor prestații din cadrul contractului atrage o reducere proporțională a pretului. Daca, dupa reducerea prestatiei, situatia nu se remediaza in termen in mod  corespunzator, achizitorul este indreptatit la plata de daune-interese. 

Achizitorul este îndreptățit a considera valabila partea din contract executata corespunzator. Pentru partea ramasa neexecutata  din contract, achizitorul este indreptatit a considera  intervenita  rezolutiunea partiala a contractului. La finalizarea realizarii contractului, partile contractante isi vor echilibra valoarea prestatiilor.

19.3 Alte cazuri de încetare a contractului:

La împlinirea termenului pentru care contractul a fost încheiat, cu conditia indeplinirii tuturor obligatiilor asumate prin contract ;

Prin îndeplinirea obligațiilor contractuale , înainte de împlinirea termenului  pentru care  contractul a fost încheiat, cu condiția confirmării și atestării prestației de către achizitor ;

Prin  acordul scris al  părților , de la data încheierii acordului ;

Prin notificare prealabila in termen de 15 zile adresata executantului , in cazul in care din motive obiective si fara culpa partilor obiectul contractului nu se mai poate executa, fără drept de dezdăunare pentru executant ;

In cazul in care obiectul contractat fie este, în mod obiectiv, imposibil de executat, fie a pierit în tot sau în parte, fie nu mai poate satisface necesitatea pentru care a fost contractat sau s-a sistat finanțarea aferentă, fie îndeplinirea contractului a devenit contrară interesului public. În acest caz, achizitorul este în drept sa denunțe  unilateral contractul fără drept de dezdăunare pentru executant ;

Prin denunțarea unilaterală de către achizitor, fără nici o notificare prealabilă adresată executantului,  în cazul  în care acesta din urmă  ajunge în situația de imposibilitate de a aduce la îndeplinire obligațiile contractuale, urmare a retragerii autorizației de funcționare, a declanșării procedurii de reorganizare judiciară sau declararea falimentului. În acest caz, executantul are dreptul de a pretinde numai plata  corespunzătoare pentru partea  din contract îndeplinită până la data denunțării unilaterale a contractului ;

Prin denunțare unilaterală cu notificare prealabilă adresată executantului  în cazul  în care acesta nu își îndeplinește  la timp și în condițiile  contractului, oricare dintre obligațiile ce-i  revin; 

Prin denunțare unilaterală  de către  părți în cazul apariției unor circumstanțe neculpabile, altele decât cele menționate mai sus sau cele de forță majoră și caz fortuit, de natură să atragă imposibilitatea  aducerii la îndeplinire a clauzelor contractuale și  care nu au putut  fi prevăzute la încheierea contractului, cu condiția  notificării  prealabile ;

Prin modificările legislative intervenite în domeniu.

Denunţarea unilaterala a prezentului contract în perioada de valabilitate a acestuia intervine si în una dintre următoarele situaţii:

    a) executantul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din Legea nr.98/2016;

    b) contractul nu ar fi trebuit să fie atribuit executantului, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

          Oricare dintre părţile contractante are dreptul de a invoca şi solicita rezilierea sau rezoluţiunea contractului în condiţiile legii şi ale prezentului contract, cu condiţia acordării prealabile a unui termen de graţie de minim 15 zile în vederea remedierii deficienţelor şi îndeplinirii obligaţiilor neexecutate sau executate necorespunzător. 

Notificarea va cuprinde atât termenul de graţie (stabilit în funcţie  de complexitatea obligaţiei ce trebuie îndeplinită) cât şi menţiunea expresă de reziliere/rezolutiune a contractului precum şi data de la care aceasta va opera.

Daca, dupa expirarea termenului de graţie prevăzut în notificare, nu se ajunge la nici o înţelegere, partea interesată se poate adresa instanţei de judecată competente conform legii,  de la sediul achizitorului. Prin excepţie, în condiţiile expres stipulate mai sus, intervine pactul comisoriu, în conformitate cu dispoziţiile  Codului civil.  

20. Cesiunea 
20.1 –Este permisă doar cesiunea creanțelor născute  din acest contract catre subcontractanţii nominalizaţi în ofertă sau declaraţi ulterior, cu obținerea in prealabil  a acordului scris al achizitorului, obligațiile născute ramânand in sarcina părților contractante, astfel cum au fost stipulate și asumate de acestia.

20.2-Cesiunea nu va exonera executantii (executantul si subcontractantii) de nici o responsabilitate privind garanția sau orice alte obligații asumate prin contract.

21. Subcontractanţi
21.1 - Executantul are obligaţia de a prezenta , la încheierea contractului sau atunci când se introduc noi subcontractanţi, contractele încheiate între acesta şi subcontractanţii nominalizaţi în ofertă sau declaraţi ulterior, astfel încât activităţile ce revin acestora, precum şi sumele aferente prestaţiilor, să fie cuprinse în contract. 

21.2 - Executantul are obligaţia, în cazul în care părţi din contract le subcontractează, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

21.3 -  Executantul are obligaţia de a prezenta la încheierea contractului, toate contractele încheiate cu subcontractanţii desemnaţi.

21.4 - Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

21.5 - Executantul si subcontractantii sunt răspunzatori faţă de achizitor de modul în care îndeplinesc obligatiile asumate prin contract. 

21.6 - Contractele prezentate trebuie să fie în concordanţă cu oferta şi se vor constitui în anexe la prezentul contract.

21.7 - In cazul subcontractantilor nominalizati in oferta sau declaratiile ulterioare, care solicita plata directa, acestia sunt obligati la prezentarea contractelor incheiate cu executantul .

21.8 - Achizitorul efectuează plăţi corespunzătoare părţii/părţilor din contract îndeplinite de către subcontractanţii propuşi în ofertă, dacă aceştia solicită plata directa, pentru produsele receptionate  (atunci când natura contractului permite acest lucru) şi dacă subcontractanţii propuşi şi-au exprimat opţiunea în acest sens.

21.9 - Subcontractorii îşi vor exprima la momentul încheierii contractului sau la momentul introducerii acestora în contract, după caz, opţiunea de a fi plătiţi direct de către achizitor. Achizitorul efectuează plăţile directe către subcontractanţii agreaţi doar atunci când prestaţia acestora este confirmată prin documente agreate de toate cele 3 părţi, respectiv : achizitor, executant şi subcontractant sau de achizitor şi subcontractant atunci când, în mod nejustificat, executantul blochează confirmarea executării obligaţiilor asumate de subcontractant. In acest sens, la momentul introducerii in contract  subcontractantul are obligatia sa incheie un act aditional cu achizitorul și executantul prin care sa–si asume raspunderea fata de achizitor pentru partea sa din contract.

21.10- Executantul este pe deplin răspunzător faţă de achizitor pentru modul în care subcontractantul îşi îndeplineşte partea sa din contract.

21.11- Executantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

21.12- Executantul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului.
21.13- In cazul în care un contract de subcontractare este denunţat unilateral/reziliat de către una din părţi, executantul are obligaţia de a prelua partea/părţile din contract aferente activităţii subcontractate sau de a înlocui acest subcontractant cu un nou subcontractant în condiţiile prezentului contract si ale  Legii  nr. 98/2016 cu modificarile si completarile ulterioare..

22. Forţa majoră
22.1 -  Forţa majoră este constatată de o autoritate competentă.

22.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

22.3 - Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

22.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

22.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

22.6 - Dacă forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.

23. Amendamente 
23.1 - Parţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, respectand prevederile din Legea nr. 98/2016 privind achiziţiile publice directe cu modificarile si completarile ulterioare.

24. Soluţionarea litigiilor
24.1 Achizitorul şi executantul vor face toate eforturile pentru a rezolva pe cale amiabilă, prin tratative directe, orice neîntelegere sau dispută care se poate ivi între ei în cadrul sau în legatură cu îndeplinirea contractului.

24.2 Dacă, după 15 de zile de la începerea acestor tratative, achizitorul şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze,de către instanţele judecătoreşti competente potrivit legii, in a carei circumscriptii isi are sediul achizitorul.

25. Limba care guvernează contractul
25.1 - Limba care guvernează contractul este limba română.

26. Comunicări
26.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

26.2 - Comunicările între părţi se pot face prin, fax sau e-mail cu condiţia confirmării în scris a primirii comunicării.

27.  Protecția prelucrării datelor cu caracter personal:

27.1 Părțile se obligă ca toate datele cu caracter personal colectate și utilizate reciproc în vederea executării prezentului contract vor fi prelucrate cu respectarea prevederilor Regulamentului UE nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și legislației secundare aplicabile, exclusiv în scopul executării contractului, în cantitatea și pe durata minime necesare atingerii scopului propus, astfel încât prelucrarea să asigure protecția drepturilor persoanelor vizate, indiferent dacă acestea aparțin semnatarilor, persoanelor de contact, angajați sau colaboratori ai fiecăreia dintre părți.

28. Clauza Anticoruptie 
28.1.  In cadrul prezentului Contract, partile se angajează și garantează că respectă și vor respecta pe întreaga durată a acestui acord toate legile și reglementările române aplicabile privind corupția și traficul de influența, precum și orice legi sau reglementări relevante aplicabile oricăreia dintre părți („Legea/legile anticorupție”).

                                                                                                                                                              29. Legea aplicabilă contractului
Contractul va fi interpretat conform legilor din România.

Parţile au înteles să încheie azi ..................................................  prezentul contract în doua exemplare, din care unul pentru Executant si unul pentru Achizitor. 

ACHIZITOR                                                                                                     EXECUTANT

Directia de Asistenta Sociala                                                                          

 a Municipiului Galati

Director   Executiv                                                                                  ……………………………….

Ionescu Nicoleta Daniela 

 Avizat CFPP                                                                

 Cj.Caciuc Cristian

Şef Serviciu 

Financiar Contabilitate şi Administrativ

Ec.Misăilă Geanina Irina




       





 




                                 

 Avizat Juridic

 Cj.Costache Liliana

Responsabil tehnic 

Homner Simona Gabriela  

Sef Centru 

Covalea Pauna

